Toshkentda Majburiy ijro byurosi tadbirkorning qarzini undirib berdi

Sud qarori bilan qarzdor “Toshshahartransxizmat” aksiyadorlik jamiyatidan undiruvchi “Chuqursoy avtokorxonasi” mas’uliyati cheklangan jamiyati foydasiga 446 million 926 ming 500 so‘m qarz undirish belgilangan edi. Bu haqda MIB “Daryo”ga xabar bermoqda.

Majburiy ijro byurosi Yunusobod tumani bo‘limi tomonidan ushbu ijro hujjati bo‘yicha qarzdorga ixtiyoriy muddat berilgan bo‘lsa-da, talab vaqtida bajarilmagan.
Shundan so‘ng byuro tomonidan “Toshshahartransxizmat” AJdan belgilangan pul mablag‘i “Chuqursoy avtokorxonasi” MChJga undirib berildi.